CELEX: 22016D2193
Language: fi
Date: 2015-06-11 00:00:00
Title: ETA:n sekakomitean päätös N:o 158/2015, annettu 11 päivänä kesäkuuta 2015, ETA-sopimuksen liitteen XIII (Liikenne) muuttamisesta [2016/2193]

15.12.2016   
               
               
                  FI
               
               
                  Euroopan unionin virallinen lehti
               
               
                  L 341/54
               
            ETA:n SEKAKOMITEAN PÄÄTÖS
      N:o 158/2015,
      annettu 11 päivänä kesäkuuta 2015,
      ETA-sopimuksen liitteen XIII (Liikenne) muuttamisesta [2016/2193]
      ETA:N SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
      sekä katsoo seuraavaa:
      
                  (1)
               
               
                  Euroopan parlamentin ja neuvoston asetuksen (EY) N:o 1073/2009 yksityiskohtaisten soveltamissääntöjen säätämisestä linja-autolla harjoitettavan kansainvälisen henkilöliikenteen asiakirjojen osalta ja komission asetuksen (EY) N:o 2121/98 kumoamisesta 9 päivänä huhtikuuta 2014 annettu komission asetus (EU) N:o 361/2014 (1) olisi otettava osaksi ETA-sopimusta.
               
            
                  (2)
               
               
                  Asetuksella (EU) N:o 361/2014 kumotaan komission asetus (EY) N:o 2121/98 (2), joka on otettu osaksi ETA-sopimusta ja joka olisi näin ollen poistettava ETA-sopimuksesta.
               
            
                  (3)
               
               
                  Sen vuoksi olisi muutettava ETA-sopimuksen liitettä XIII,
               
            ON HYVÄKSYNYT TÄMÄN PÄÄTÖKSEN:
      1 artikla
      Muutetaan ETA-sopimuksen liite XIII seuraavasti:
      
                  1.
               
               
                  Lisätään 32a kohdan (Euroopan parlamentin ja neuvoston asetus (EY) N:o 1073/2009) jälkeen kohta seuraavasti:
                  
                              ”32aa.
                           
                           
                              
                                 32014 R 0361: Komission asetus (EU) N:o 361/2014, annettu 9 päivänä huhtikuuta 2014, Euroopan parlamentin ja neuvoston asetuksen (EY) N:o 1073/2009 yksityiskohtaisten soveltamissääntöjen säätämisestä linja-autolla harjoitettavan kansainvälisen henkilöliikenteen asiakirjojen osalta ja komission asetuksen (EY) N:o 2121/98 kumoamisesta (EUVL L 107, 10.4.2014, s. 39).
                              Tätä sopimusta sovellettaessa asetuksen säännöksiä koskevat seuraavat mukautukset:
                              
                                          a)
                                       
                                       
                                          EFTA-valtiot tunnustavat EU:n jäsenvaltioiden antamat EU-asiakirjat ja EU ja EU:n jäsenvaltiot tunnustavat EFTA-valtioiden antamat asiakirjat.
                                       
                                    
                                          b)
                                       
                                       
                                          Korvataan 7 artiklassa sanat ”unionin lainsäädännön” sanoilla ”ETA-sopimuksen nojalla sovellettavan lainsäädännön”.
                                       
                                    
                                          c)
                                       
                                       
                                          Korvataan liitteissä II–VI esitetyissä asiakirjoissa sana ”jäsenvaltio” eri taivutusmuodoissaan sanoilla ”EU:n jäsenvaltio tai ETA:n EFTA-valtio” asianmukaisesti taivutettuina, sanat ”unionin lainsäädäntö” ja ”asiaankuuluva unionin lainsäädäntö” eri taivutusmuodoissaan sanalla ”ETA-sopimus” asianmukaisesti taivutettuna, sanat ”yhteisön lainsäädäntö” eri taivutusmuodoissaan sanoilla ”ETA-sopimuksen nojalla sovellettava lainsäädäntö” asianmukaisesti taivutettuina ja sanat ”yhteisön liikennelupa” ja ”yhteisön lupa” eri taivutusmuodoissaan sanalla ”liikennelupa” asianmukaisesti taivutettuna.
                                       
                                    
                                          d)
                                       
                                       
                                          Korvataan liitteessä II esitetyn asiakirjan C osassa olevan 1 kohdan v alakohdan teksti tekstillä ”liikenteen arvonlisävero tai liikevaihtovero”.
                                       
                                    
                                          e)
                                       
                                       
                                          Lisätään liitteissä II, III, IV, V ja VI esitetyissä asiakirjoissa sanat ”Islanti (IS), Liechtenstein (FL) ja Norja (N)” kaikkiin kansainvälisten tunnusten luetteloihin ja lisätään sanojen ”asetuksen (EY) N:o 1073/2009” ja sanojen ”kansainvälisen linja-autoliikenteen markkinoille pääsyä koskevista yhteisistä säännöistä ja asetuksen (EY) N:o 561/2006 muuttamisesta 21 päivänä lokakuuta 2009 annetun asetuksen (EY) 1073/2009 ”jälkeen sanat”, sellaisena kuin se on mukautettuna Euroopan talousalueesta tehdyn sopimuksen soveltamiseksi,”.
                                       
                                    
                                          f)
                                       
                                       
                                          Lisätään liitteessä VI esitetyssä asiakirjassa olevaan taulukkoon lyhenteet ”IS”, ”FL” ja ”N”.”
                                       
                                    
                        
            
                  2.
               
               
                  Poistetaan 33c kohdan (komission asetus (EY) N:o 2121/98) ja lisäyksen 6 teksti.
               
            2 artikla
      Asetuksen (EU) N:o 361/2014 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
      3 artikla
      Tämä päätös tulee voimaan 12 päivänä kesäkuuta 2015, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1), tai 16 päivänä toukokuuta 2014 annetun ETA:n sekakomitean päätöksen N:o 88/2014 (3) voimaantulopäivänä, sen mukaan, kumpi ajankohta on myöhäisempi.
      4 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
      
         Tehty Brysselissä 11 päivänä kesäkuuta 2015.
         
            
               ETA:n sekakomitean puolesta
            
            
               Puheenjohtaja
            
            Gianluca GRIPPA
         
      
      
         (1)  EUVL L 107, 10.4.2014, s. 39.
      
         (2)  EUVL L 268, 3.10.1998, s. 10.
      
         (*1)  EUVL L 310, 30.10.2014, s. 40.
      
         (3)  Valtiosäännön asettamista vaatimuksista ei ole ilmoitettu.